**DIJAŠKI DOM TUDI ZA ŠTUDENTE**

# Postopek vpisa:

# Rok za oddajo prošnje je običajno 15. avgust. Prošnjo za sprejem subvencioniranega bivanja se odda preko elektronske vloge na spletnem portalu eVŠ (<http://portal.evs.gov.si/bivanje/>). Vsak kandidat lahko odda samo eno prošnjo.

# Dijaški dom ne sprejema prošenj in ne razvršča kandidatov. K nam jih namesti pisarna za študentske domove v Kopru.

# Ob oddaji v obrazcu označite, da želite bivati pri nas.

Vrsta namestitve: štiriposteljni apartma (dve ločeni sobi, skupna kuhinja, kopalnica in wc)

Strošek bivanja: 140 € ekonomska stanarina; 118,50 € subvencionirana stanarina.

Prehrana: v domski jedilnici kosilo za študente 3,50 €

\*\*\*\*\*\*\*\*\*\*\*\*\*\*\*\*\*\*

Subvencijo za bivanje (21,50 €) lahko pridobijo študenti, ki izpolnjujejo naslednje **pogoje**:

* so državljani Republike Slovenije,
* **imajo status študenta** in se izobražujejo po študijskih programih, ki se izvajajo kot redni študij, ter **niso v delovnem razmerju ali samozaposleni** **oziroma samostojni podjetniki**,
* imajo status študenta in se izobražujejo po študijskih programih, ki se izvajajo kot izredni študij najmanj 3 dni v tednu, ter niso v delovnem razmerju ali samozaposleni oziroma samostojni podjetniki,
* povprečni bruto dohodek na člana družine v preteklem letu ne presega 150 % povprečne bruto plače na zaposlenega v RS v istem obdobju (letošnji cenzus je **2.440,43** evrov bruto).
* imajo **stalno prebivališče oddaljeno najmanj 25 km od kraja študija** (izjemoma manj, če ima študent do postajališča javnega prevoznega sredstva najmanj 4 km ali če živi v posebno težkih socialnih in/ali zdravstvenih razmerah),
* niso izključeni iz študentskega doma.

**Pravici do subvencioniranega bivanja in dodatka za bivanje k štipendijam se izključujeta. Študent se sam odloči, katero ugodnost bo koristil oziroma katera pravica je zanj ugodnejša ter katero vlogo/prošnjo bo oddal pri pristojnem organu.**